
I'R HYBARCH WM, HARRIS, ABERDAR. 


Mae Harris o Heolyfelin 
Yn enw teuluaidd trwy'n gwlad ; 
Mae'n frawd o gymmeriad aruchel, 
Holl Gymru rydd iddo fawrhad. 
Fe'i parchwyd pan ydoedd yn ieuanc 
Fel un o ffyddloniaid y Groes, 
A hyny gan wyr o ddylanwad 
O'ent uchel mewn crefydd a moes. 


Yr oedd yn ddyn ieuano defnyddiol, 
Ymroddgar ìi bobpeth o werth ; 
Hen Nebo, Glyn Ebwy, hoffusol 
A gafodd ddechreuad ei nerth, 
Fel athraw o'r Ysgol Sabbothol 
Yn gynnar enwogodd ei hun, 
Diolchodd llaweroedd yn gynhes 
Am gael ganddo addysg mor gun, 


Fe brofodd ei hunan yn gerddor, 
A chafodd ei ethol yn rhwydd, 
I arwain caniadaeth yr eglwys, 
A medrus y llanwodd ei swydd. 
Yr eglwys a wyliai ei gynnydd, 
Ac yntau ddadblygai'n ffyddlawn ; 
Wrth wel'd ynddo ddefnydd pregethwr 
Rhow'd arno i arfer ei ddawn, 


I draethu gwirionedd y Groes; 
A hyny a ffyddlon bregethodd 
Yn deyrngar i'r Iesu drwy'i oes. 
Gwr unplyg ei feddwl yw Harris, 
A chadarn ddiffynwr y ffydd, 
Sef ffydd yr efengyl fendigaid 
Dderbyniwyd gan filoedd 'r un dydd, 


Efe a gydsyniodd yn wylaidd | 


Difyrus a dawnus yw “Gwilym” 
Drwy'r “Seren” odidog yn wir; 
Adrodda effeithiol hanesion 
Am achos yr Iesu'n ein tir, 
Mae'n dal yn rhyfeddol o gadarn 
Er myned ei oedran yn fawr, 
Os ydwyf yn cofio yn gywir 
Mae'n agos i wyth-deg yn awr. 


Fy nyhyfaill, dal ati am ronyn, 
Mae'r delyn a'r palmwydd ger llaw ; 
A'r goron addawodd yr Iesu, 
Mae iti yn sicr o'i law. 
Ein braint ydyw gwneuthur ein goreu 
Yn nheyrnas ein Duw ar y llawr 
Ar ol i ni groesi'r Iorddonen 
Fe fydd ein gorfoledd yn fawr, 


WM, DaAvrEs (Cymru Fydd). 
Caerdydd, 





